**«Мемлекеттік кәсіпорындар, акцияларының (жарғылық капиталға қатысу үлестерінің) елу пайызынан астамы мемлекетке тиесілі заңды тұлғалар және олармен үлестес тұлғалар жүзеге асыратын қызмет түрлерінің тізбесін бекіту туралы» Қазақстан Республикасы Үкіметінің 2015 жылғы 28 желтоқсандағы № 1095 қаулысына өзгерістер мен толықтыру енгізу туралы**

Қазақстан Республикасының Үкіметі **ҚАУЛЫ ЕТЕДІ**:

1. «Мемлекеттік кәсіпорындар, акцияларының (жарғылық капиталға қатысу үлестерiнiң) елу пайызынан астамы мемлекетке тиесілі заңды тұлғалар және олармен үлестес тұлғалар жүзеге асыратын қызмет түрлерінің тізбесін бекіту туралы" Қазақстан Республикасы Үкіметінің 2015 жылғы 28 желтоқсандағы № 1095 қаулысына мынадай өзгерістер мен толықтырулар енгізілсін:

көрсетілген қаулымен бекітілген Мемлекеттік кәсіпорындар, акцияларының (жарғылық капиталға қатысу үлестерiнiң) елу пайызынан астамы мемлекетке тиесілі заңды тұлғалар және олармен үлестес тұлғалар жүзеге асыратын қызмет түрлерінің тізбесінде:

реттік нөмірі 291-жолда:

5-баған мынадай мазмұндағы 11), 12), 13), 14), және 15) тармақшалармен толықтырылсын:

«11) Туризм саласындағы инвестициялық жобаларды қаржыландыру мақсатында «Каспий» әлеуметтік-кәсіпкерлік корпорациясы» акционерлік қоғамы;

12) Туризм саласындағы инвестициялық жобаларды қаржыландыру мақсатында «Жетісу» әлеуметтік-кәсіпкерлік корпорациясы» өңірлік даму институты» акционерлік қоғамы;

13) Ауыл шаруашылығы тауарын өндірушілерге айналым қаражатын толықтыруға (кіші саласын көрсетпей) кредит беру және туризм саласындағы инвестициялық жобаларды қаржыландыру мақсатында «Байқоңыр (Байконур)» әлеуметтік-кәсіпкерлік корпорациясы» акционерлік қоғамы;

14) Туризм саласындағы инвестициялық жобаларды қаржыландыру мақсатында «Astana» әлеуметтік-кәсіпкерлік корпорациясы» акционерлік қоғамы;

15) Туризм саласындағы инвестициялық жобаларды қаржыландыру мақсатында «Павлодар» әлеуметтік-кәсіпкерлік корпорациясы» акционерлік қоғамы»;

6-баған мынадай редакцияда жазылсын:

Қазақстан Республикасы, «Қант өндіруші кәсіпорындарға қант қызылшасын өңдеу үшін айналым қаражатын толықтыруға кредит беру» бағыты бойынша – Жамбыл, Алматы, Жетісу облыстары, «Қалалық қызметтер орталығы» жауапкершілігі шектеулі серіктестігіне қатысты – Астана қаласы, «ОҢТҮСТІК» аймақтық инвестициялық орталығы» жауапкершілігі шектеулі серіктестігіне және «Ырыс» микроқаржы ұйымы» жауапкершілігі шектеулі серіктестігіне қатысты – Түркістан облысы, «Туризм саласындағы инвестициялық жобаларды қаржыландыру үшін «Каспий» әлеуметтік-кәсіпкерлік корпорациясы» акционерлік қоғамына қатысты – Маңғыстау облысы, Туризм саласындағы инвестициялық жобаларды қаржыландыру үшін «Жетісу» әлеуметтік-кәсіпкерлік корпорациясы» өңірлік даму институты» акционерлік қоғамына қатысты – Жетісу облысы, Ауыл шаруашылығы тауарын өндірушілерге айналым қаражатын толықтыруға (кіші саласын көрсетпей) кредит беру және туризм саласындағы инвестициялық жобаларды қаржыландыру мақсатында «Байқоңыр (Байконур)» әлеуметтік-кәсіпкерлік корпорациясы» акционерлік қоғамына қатысты – Қызылорда облысы, Туризм саласындағы инвестициялық жобаларды қаржыландыру мақсатында «Astana» әлеуметтік-кәсіпкерлік корпорациясы» акционерлік қоғамына қатысты – Астана қаласы, Туризм саласындағы инвестициялық жобаларды қаржыландыру мақсатында «Павлодар» әлеуметтік-кәсіпкерлік корпорациясы» акционерлік қоғамына қатысты – Павлодар облысы»;

7-баған мынадай редакцияда жазылсын:

үнемі, «Қант өндіруші кәсіпорындарға қант қызылшасын өңдеу үшін айналым қаражатын толықтыруға кредит беру» бағыты бойынша – 2028 жылға дейін, «Қалалық қызметтер орталығы» жауапкершілігі шектеулі серіктестігіне қатысты – 2027 жылға дейін, «Туризм саласындағы инвестициялық жобаларды қаржыландыру үшін «Каспий» әлеуметтік-кәсіпкерлік корпорациясы» акционерлік қоғамына қатысты – 2028 жылға дейін қоса алғанда, Туризм саласындағы инвестициялық жобаларды қаржыландыру үшін «Жетісу» әлеуметтік-кәсіпкерлік корпорациясы» өңірлік даму институты» акционерлік қоғамына қатысты – 2028 жылға дейін қоса алғанда, Ауыл шаруашылығы тауарын өндірушілерге айналым қаражатын толықтыруға (кіші саласын көрсетпей) кредит беру және туризм саласындағы инвестициялық жобаларды қаржыландыру мақсатында «Байқоңыр (Байконур)» әлеуметтік-кәсіпкерлік корпорациясы» акционерлік қоғамына қатысты – 2028 жылға дейін қоса алғанда, Туризм саласындағы инвестициялық жобаларды қаржыландыру мақсатында «Astana» әлеуметтік-кәсіпкерлік корпорациясы» акционерлік қоғамына қатысты – 2028 жылға дейін қоса алғанда, Туризм саласындағы инвестициялық жобаларды қаржыландыру мақсатында «Павлодар» әлеуметтік-кәсіпкерлік корпорациясы» акционерлік қоғамына қатысты – 2028 жылға дейін қоса алғанда».

2. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |
| --- |
| **Қазақстан Республикасының**  **Премьер-Министрі О. Бектенов** |